
АКТИ ОПШТИНСКОГ ВЕЋА ОПШТИНЕ АЛИБУНАР
238.

Приликом израде предлога Правилникa о унутрашњем уређењу и систематизацији радних места у Општинској управи општине Алибунар, који је Општинско веће општине Алибунар усвојило на својој 59. седници, одржаној дана 30. октобра 2023. године, а објављен у ''Службеном листу општине Алибунар'', бр. 26/2023, дошло је до техничких грешака у уношењу текста, које су уочене и по службеној дужности исправљене, те се даје

ИСПРАВКА ПРАВИЛНИКА

О УНУТРАШЊЕМ УРЕЂЕЊУ И СИСТЕМАТИЗАЦИЈИ РАДНИХ МЕСТА 

У ОПШТИНСКОЈ УПРАВИ ОПШТИНЕ АЛИБУНАР

I

Исправља се Правилник о унутрашњем уређењу и систематизацији радних места у Општинској управи општине Алибунар (у даљем тексту: Правилник) на следећи начин:

· у члану 21. Правилника, одељак: ''ОДЕЉЕЊЕ ЗА ГРАЂЕВИНАРСТВО, УРБАНИЗАМ, ИМОВИНСКО-ПРАВНЕ, КОМУНАЛНО-СТАМБЕНЕ И ИНСПЕКЦИЈСКЕ ПОСЛОВЕ'', код радног места 50: Начелник Одељења за грађевинарство, урбанизам, имовинско-правне, комунално-стамбене и инспекцијске послове, исправљају се ''Посебни услови'', тако што сада гласе: ''стечено високо образовање на основним академским студијама у обиму од најмање 240 ЕСПБ, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету, односно VII степен стручне спреме техничко-технолошких наука, најмање пет година радног искуства у струци, положен државни стручни испит, као и посебне компетенције за обављање послова радног места.''
· у члану 21. Правилника, одељак: ''КАБИНЕТ ПРЕДСЕДНИКА ОПШТИНЕ'', код радног места 2: Помоћник председника општине за спорт и питања младих, исправљају се ''Посебни услови'', тако што сада гласе: ''стечено високо образовање из научне области друштвено-хуманистичких наука на основним академским студијама у обиму од најмање 180 ЕСПБ бодова, основним струковним студијама, односно на студијама у трајању до три године и најмање три године радног искуства у струци.''
· у члану 21. Правилника, одељак: ''КАБИНЕТ ПРЕДСЕДНИКА ОПШТИНЕ'', код радног места 3: Помоћник председника општине за локални економски развој, исправљају се ''Посебни услови'', тако што сада гласе: ''стечено средње образовање из научне области друштвено-хуманистичких, природних или техничких наука и најмање три године радног искуства у струци.''
· после члана 28. назив главе: ''ГЛАВА VI  КОМПЕТЕНЦИЈЕ ЗА ОБАВЉАЊЕ ПОСЛОВА РАДНИХ МЕСТА У ОПШТИНСКОЈ УПРАВИ АЛИБУНАР'' исправља се тако што сада гласи: ''ГЛАВА V  КОМПЕТЕНЦИЈЕ ЗА ОБАВЉАЊЕ ПОСЛОВА РАДНИХ МЕСТА У ОПШТИНСКОЈ УПРАВИ ОПШТИНЕ АЛИБУНАР''
II

Исправка Правилника биће спроведена у изворнику и свим отправцима акта.

ОПШТИНСКО ВЕЋЕ ОПШТИНЕ АЛИБУНАР

